Document ID: /roh_data/filtered/fineweb-2-filterrobots_roh.jsonl.gz/19594

Suenter la pausa sfurzada hai dà bler da far per ils collavuraturs da la firma da multimedia Expert Surselva. La clientella ha spetgà vess da finalmain puspè laschar rugalar ils apparats electronics.
Legria da puspè beneventar ils clients en stizun
Suenter in lung temp nua che la fatschenta ha sulet pudì porscher in servetsch d’urgenza, èn ils collavuraturs leds da dastgar beneventar la clientella en la stizun. Quella fa diever da puspè ver la chaschun da cumprar las apparaturas giavischadas.
Curts temps da spetga
Damai che sulet dus clients pon esser il medem temp en stizun, hai dà il glindesdi pliras giadas curtas colonnas da spetga davant l'entrada. La clientella ha però chapientscha per las mesiras da segirtad e resguarda per gronda part las prescripziuns.